آذربایجان جبههده فعاللیغینی داها دا گوجلندیرهجک. اؤلن قادین و اوشاغین قیصاصینین آلینماسی اوچون باکی دیوئرسییا (خط شکن) قروپلارینی دا حرکته کئچیرجک.
آخار. آذ خبر وئریر کی، بو بارهده "وستی-کاوکازا" سایتیندا یاییملانان آنالیتیک-مقالهده بیلدیریلیب.
قید ائدیلیر کی، بیر مدت آذربایجان-ارمنیستان جبهه خطینده نیسبی ساکیتلیک اولمایاجاق. کئچن ایلین آپرئل دؤیوشلریندهکی تجروبه عیانی گؤستردی کی، اؤز ملکی وطنداشلارینین قتلینه آذربایجان سرت جاواب وئرمک گوجوندهدیر. ۲۰۱۶-جی ایلین آپرلینده ارمنیلرین آتشکهسی پوزماسی نتیجهسینده بیر نئچه دینج ساکین هلاک اولدو، ۱۹۹۴-جو ایلین باریشیغیندان سونرا دا مناقیشهنین گوجلو تهلوکه لری اولدو، نتیجهجهده آذربایجان اوردوسو ارمنیلره آغیر ضربه ائندیردی. گؤرونن بودور کی، ارمنی حربی قوللوقچولاری ایندی ماکسیمال دؤیوش حاضرلیغی وضعیتیندهدیر، چونکی اوغورسوزلوغون ریسکی بؤیوکدور.
اگر حادثهلر یومشاق سناری اوزره داوام ائتسه، بوتون جبهه خطی بویو ارمنیلره سنایپرلردن ضربهلر وورولاجاق، ان سرت سناری ایسه ارمنی اوردوسونون مؤقعلرینه آرتیلرییا ضربهلرینین ائندیریلمهسی، همچینین ممکون هجوم تدبیرلرینین گؤرولمهسیندن عبارت اولاجاق.
azb_Arab azb_Arab azb_Arab azb_Arab